לכפר מנחם הגיע אריה כנער, ילד חוץ ונקלט בכיתת רקפת – אבל זו כבר היסטוריה....

הקשר הראשון שלו עם כדור היד, עד כמה שהעלינו מנבכי העבר היה אחרי השרות הצבאי כאשר הצטרף לקבוצת הכדור יד ומילא תפקיד של שוער.(כמה שערים קיבל וכמה עצר -????) בשנים אלה , ראשית שנות השבעים, פעילה בכפר מנחם קבוצת בוגרים המגיעה לליגה לאומית וקבוצת נשים המחזיקה במהלך מספר שנים מקום ראשון בליגה הלאומית ובגביע המדינה, פעילות הנעצרת בעקבות מלחמת יום כיפור ומתחדשת רק אחרי כשנתיים.

בין לבין הוא מתמיד בעיטור עלון הקיבוץ..

בנובמבר 76 פנה אריה בבקשה לצאת לשנת חופשה (למה? –תשאלו אותו.) 18.1.77 הודיע על עזיבה אבל זו הייתה כנראה רק עזיבה זמנית..... במהלך תקופה זו ימן קבוצות שונות מחוץ לקיבוץ. באוגוסט 1979 הוא חוזר לקיבוץ עם צביה ויריב ו"מסתער" על ענף הכדור יד- מה שהוא עושה עד היום.

(ובמקביל, אם לא ידעתם שגם בזה הוא מוכשר) חוזר לעטר את עלון הקיבוץ..)

במהלך השנים, עם עליות וירידות הוא שומר על קשר עם הכדור, מאמן מגוון קבוצות ופועל לשילובן של קבוצות גילאים מגוונות, מאפרוחים, ילדות, בנות, נערים, נוער ובוגרים ואם שכחנו משהו – מתנצלים,. במהלך כל אותן שנים הוא יוצר, שומר ומטפח קשר עם קבוצות בחו"ל – קשרים הנמשכים עד היום.